Λύκοι Θεσσαλονίκης

Οι ΥΛΤΕΞ Λύκοι Θεσσαλονίκης είναι ελληνικό ποδοσφαιρικό σωματείο το οποίο εδρεύει στη Θεσσαλονίκη και ιδρύθηκε το 1982. Επίσημα χρώματα του αποτελούν το πράσινο και το μαύρο, και έχει ως έμβλημα τον λύκο. 

Αγωνιζόταν για μία περίπου 15ετία (1993–2005) στις εθνικές κατηγορίες. Παλαιότερα, διεξήγαγε τους εντός έδρας αγώνες του στο γήπεδο «Στέλιος Ηλιάδης» το οποίο έχει χωρητικότητα 8.368 θέσεων. Πλέον τους εντός έδρας αγώνες τους δίνει στο Γήπεδο της Μίκρας.

 Ιστορία 
 Α.Σ. Λύκοι Καλοχωρίου (1982–2005) 
 H πρωτοβουλία του Κώστα Ηλιάδη
Ο Αθλητικός Σύλλογος Λύκοι Καλοχωρίου δημιουργήθηκε από τον φίλαθλο επιχειρηματία Κώστα Ηλιάδη (Δράμα, 1950 – Θεσσαλονίκη, 2009), συνιδιοκτήτη (με τον αδερφό του) της κλωστοϋφαντουργίας «ΗΛΤΕΞ Α.Β.Ε.Ε.» (ΗΛΙΑΔΗΣ–ΤΕΞΤΙΛ). Ο Ηλιάδης υπήρξε κάτοχος πολλών εταιριών, όπως: «Knitting Mills of Pieria», «Iltex S.A.», «Dyeing Industry of Sindos S.A.», «Dyeing Industry of Kilkis S.A.», «Iltex Construction company S.A.», με συνολικό κύκλο εργασιών πάνω από 70.000.000 €, στις οποίες απασχολούνταν 900 περίπου εργαζόμενοι. Αρχικά, διεκδίκησε να αγοράσει τις μετοχές της Π.Α.Ε. Ηρακλής Θεσσαλονίκης αλλά δεν συμφώνησε με τον μεγαλομέτοχο Πέτρο Θεοδωρίδη και τότε αποφάσισε να ασχοληθεί με την ομάδα των Λύκων, που ως τότε ήταν αποκλειστικά ερασιτεχνική.«Αθλητική Ηχώ», 20/10/1995. Το Φεβρουάριο του 1996 διεκδίκησε χωρίς επιτυχία την προεδρία της Ε.Π.Σ. Μακεδονίας αλλά ηττήθηκε από το ψηφοδέλτιο του Διονύση Ψωμιάδη.«Αθλητική Ηχώ», 4/2/1996.

 Η ίδρυση του συλλόγου 
Η δημιουργία και η πορεία των Λύκων αποτελεί μια ρομαντική ποδοσφαιρική ιστορία. Ο Ηλιάδης είχε μεράκι με το ποδόσφαιρο και παράλληλα με την επιχειρηματική του δράση, αποφάσισε να δημιουργήσει ένα πρότυπο ποδοσφαιρικό σωματείο στην έδρα της κλωστοϋφαντουργίας του, στο Καλοχώρι Θεσσαλονίκης. Κοντά στην επιχείρησή του υπήρχε από το 1982 η ανεξάρτητη ομάδα «Λύκοι», που είχαν ονομάσει έτσι ερασιτέχνες της περιοχής, επηρεασμένοι από τη συμπάθειά τους προς την αγγλική Γουλβς. Πολλοί ήταν εργαζόμενοι στην κλωστοϋφαντουργία και χιουμοριστικά αυτοαποκαλούνταν και «Γερόλυκοι». Η ομάδα έως το 1988 ήταν ανεξάρτητη αλλά όταν ο Ηλιάδης απέτυχε να αγοράσει την Π.Α.Ε. Ηρακλής Θεσσαλονίκης, αποφάσισε να την «υιοθετήσει». Προχώρησε στη συγχώνευση της με την επίσημη ομάδα «Δίας Αμπελοκήπων» και την ενέταξε στην Ε.Π.Σ. Μακεδονίας με το αρχικό όνομα «Δίας–Λύκοι» και από το 1993 «ΗΛΤΕΞ Λύκοι».«Αθλητική Ηχώ», 5/8/1996, σ. 36. Σε λίγα χρόνια κατάφερε να την ανεβάσει από τα τοπικά πρωταθλήματα στην Δ΄ Εθνική.«Αθλητική Ηχώ», 2/7/1996, σ. 36. Το 1996 οι Λύκοι κατέκτησαν το πρωτάθλημα του ομίλου τους και ανέβηκαν στην Γ΄ Εθνική, οπότε μετατράπηκαν σε Π.Α.Ε. με την επωνυμία «ΗΛΤΕΞ ΛΥΚΟΙ». Ο Κώστας Ηλιάδης είχε προσλάβει και ειδικούς διατροφολόγους για τη δίαιτα των παικτών.Θεόδωρος Λιαριγκοβινός «Διατροφικές συνήθειες ομάδας ποδοσφαίρου ΗΛΤΕΞ ΛΥΚΟΙ», 2008.

 Άνοδος στη Β΄ Εθνική (1997) 
150px|μικρογραφία|Το λογότυπο της Π.Α.Ε. ΗΛΤΕΞ Λύκοι
Οι Λύκοι Καλοχωρίου έγραψαν τη δική τους ιστορία στο ελληνικό ποδόσφαιρο, αφού για μια δεκαετία (1995–2005) αγωνιζόταν στις εθνικές κατηγορίες: Β΄, Γ΄ και Δ΄ Εθνική. Την πρώτη τους σεζόν στη Γ΄ Εθνική κέρδισαν την άνοδό τους στη Β΄ Εθνική, όπου έπαιξαν δύο χρονιές, κάνοντας πρεμιέρα στις 8 Σεπτεμβρίου 1997 στο νεότευκτο γήπεδο τους παρουσία 5.000 θεατών κόντρα στον Άρη Θεσσαλονίκης που μόλις είχε υποβιβαστεί. Ως το 2005 που διαλύθηκαν αγωνίστηκαν συνολικά δύο σεζόν στη Β΄ Εθνική, έξι σεζόν στη Γ΄ και τέσσερις στη Δ΄. Το 2002 ήταν φιναλίστ του Κυπέλλου της Ε.Π.Σ. Μακεδονίας, όπου ηττήθηκαν από το Φοίνικα Πολίχνης με 1-2. Επίσης, το 1999 πέτυχαν μια σημαντική διάκριση στο Κύπελλο Ελλάδος, όταν έφτασαν ως τα προημιτελικά, όπου αποκλείστηκαν δύσκολα από τον Ηρακλή με σκορ 1-3, 2-1. Τη σεζόν 2002–2003 τερμάτισαν στη 12η θέση στην Γ΄ Εθνική. Αξιοσημείωτο γεγονός εκείνης της περιόδου ήταν η διακοπή του αγώνα της πρεμιέρας με τη Λάρισα λόγω τραυματισμού του επόπτη Κλημαντάκη από οπαδούς των Θεσσαλών, που οδήγησε σε τιμωρία αφαίρεσης 3 βαθμών από την Α.Ε. Λάρισας.

 Συγχώνευση (2005) 
Από τη σεζόν 2003–2004, όταν παρουσιάστηκαν οικονομικά προβλήματα στην εταιρία του, ο Ηλιάδης προσπάθησε να επιτύχει συγχώνευση των Λύκων με τον Αγροτικό Αστέρα Ευόσμου, κάτι που δεν έγινε. Η ΗΛΤΕΞ έπαψε να είναι χορηγός και το 2005 η ομάδα υποβιβάστηκε στην Δ΄ Εθνική. Το 2005 απορροφήθηκε από την Αναγέννηση Επανομής.

Ο θάνατος του Κώστα Ηλιάδη (2009)
Ο Όμιλος Ηλιάδη υπήρξε για 15 περίπου χρόνια (1990–2004) ο σημαντικότερος κλωστοϋφαντουργικός όμιλος στην Ελλάδα. Το 2004 αντιμετώπισε οικονομικά προβλήματα και οδηγήθηκε σε χρεωκοπία, η οποία παρέσυρε και την ποδοσφαιρική ομάδα. Πέντε χρόνια αργότερα, στις 9 Αυγούστου 2009, ο Κώστας Ηλιάδης σκοτώθηκε σε τροχαίο ατύχημα σε ηλικία 59 ετών στην εθνική οδό Κατερίνης-Θεσσαλονίκης, ενώ φημολογείτο πως είχε εκδηλώσει ενδιαφέρον για την Π.Α.Ε. Άρης Θεσσαλονίκης. 

 ΥΛΤΕΞ Λύκοι Θεσσαλονίκης (2022–Σήμερα) 
Το 2022, μια ομάδα νεαρών παραγόντων αποφάσισε να ασχοληθεί με τον σύλλογο και να τον αναγεννήσει, έχοντας ως επιθυμία οι παλιές και ένδοξες εποχές να επαναληφθούν στο άμεσο μέλλον. Μέσα στους στόχους που θέλουν να πετύχουν είναι να δημιουργήσουν ένα κλίμα φιλικό προς το ποδόσφαιρο με σεβασμό στην ιστορία της ομάδας, η δημιουργία δικτύου ακαδημιών σε μελλοντικό επίπεδο, ενώ θέλουν να αγωνιστούν κάποια στιγμή στο θρυλικό "Στέλιος Ηλιάδης" στο Καλοχώρι.

Τον Δεκέμβριο του έτους αυτού, ανακοινώθηκε και επίσημα η εκκίνηση της προσπάθειας αυτής, με πρόεδρο τον δημοσιογράφο, Γιώργο Σιδερίδη και μέλη του διοικητικού συμβουλίου τους Σταύρο Ινταχόσα, Ηλία Θουλιώτη και Βασίλη Μανωλάκη. Ο σύλλογος επανασυστάθηκε με την επωνυμία «ΥΛΤΕΞ Λύκοι Θεσσαλονίκης» και το Πρωτοδικείο Θεσσαλονίκης έδωσε το πράσινο φως. 

Την σεζόν 2023–2024, η ομάδα ξεκίνησε από το μηδέν και συγκεκριμένα από την Γ΄ Κατηγορία Ε.Π.Σ. Μακεδονίας, με προπονητές αρχικά τον Γεράσιμο Κάντα και έπειτα τον Γρηγόρη Καβαλιεράτο. Τη χρονιά αυτή, ο ιστορικός σύλλογος βρέθηκε στη φάση των 32 του Κυπέλλου Ε.Π.Σ. Μακεδονίας, καθώς και κατέκτησε το πρωτάθλημα στον όμιλό της.

Την σεζόν 2024–2025 αγωνίστηκε στους αγώνες για την άνοδο στην Α΄ Κατηγορία Ε.Π.Σ. Μακεδονίας, τους οποίους κατάφερε να τους νικήσει και να κερδίσει την άνοδο. Ήταν η δεύτερη σερί για τον σύλλογοΕΠΣΜ: Δεύτερο σερί προβιβασμό οι ΥΛΤΕΞ Λύκοι – Ανέβηκαν στην Α΄ κατηγορία (2025)- monobala.g

 Αγωνιστική πορεία 
 Περίοδος Πρωτάθλημα Θέση Κύπελλο 1982-1988 ανεξάρτητη  1988-1993 Ε.Π.Σ. Μακεδονίας  1993-94Δ΄ Εθνική   3η1994-95Δ΄ Εθνική 5η 1995-96Δ΄ Εθνική 1η 1996-97Γ΄ Εθνική  2η4ος γύρος (16)1997-98 Β΄ Εθνική  14η 2ος γύρος1998-99  Β΄ Εθνική   16ηΠροημιτελικός1999-00Γ΄ Εθνική  10η Προκριματικός2000-01Γ΄ Εθνική 16η Προκριματικός2001-02 Δ΄ Εθνική  2ηΤελικός ΕΠΣΜ2002-03 Γ΄ Εθνική  12η1ος γύρος2003-04Γ΄ Εθνική  16η 2ος γύρος2004-05 Γ΄ Εθνική17η1ος γύρος

 Αξιοσημείωτες πορείες στο Κύπελλο Ελλάδας 
 1996-97 
Δυο φορές οι Λύκοι πραγματοποίησαν εντυπωσιακές πορείες στη διοργάνωση του Κυπέλλου Ελλάδος, αφήνοντας κατάπληκτη την Ελλάδα. Το 1996-97, όταν ήταν ακόμη στη Γ΄ Εθνική, έφτασαν στον 4ο γύρο (στους 16), όπου αποκλείστηκαν από την ΑΕΚ, την οποία δυσκόλεψαν αρκετά στο πρώτο ματς, στο γήπ. "Κώστας Ηλιάδης", πριν ηττηθούν με 1-3, για να υποκύψουν φυσιολογικά στη ρεβάνς στη Νέα Φιλαδέλφεια με 0-3.
 1ος γύρος: Λύκοι - Αλμωπός: 0-0, 2-0.
 2ος γύρος: Λύκοι - Αναγέννηση Καρδίτσας: 3-0, 1-0.
 3ος γύρος: Λύκοι - Ναυπακτιακός Αστέρας: 1-1, 3-2.
 4ος γύρος (16 ομάδες): Λύκοι - ΑΕΚ: 1-3, 0-3.

 1998-99 
Πιο εντυπωσιακή ήταν η πορεία στο Κύπελλο τη σεζόν 1998-99,Κύπελλο Ελλάδος 1996-1999, αρχείο ΕΠΟ. χρονιά που υποβιβάστηκαν άδικα από τη Β΄ Εθνική, επειδή μηδενίστηκαν σε κρίσιμα ματς. Τη χρονιά αυτή αγωνίστηκε στους Λύκους ο διεθνής Βασίλης Δημητριάδης, που έκλεισε εκεί την καριέρα του. Στο Κύπελλο με προπονητή το Γιάννη Τσεβρετζή έφτασαν ως τα προημιτελικά του θεσμού, όπου αντιμετώπισαν ως ίσος προς ίσο τον Ηρακλή Θεσσαλονίκης. Στο γήπ. "Στ. Ηλιάδης" προηγήθηκαν με 1-0 στο 12΄, ισοφαρίστηκαν στο 18΄ και κράτησαν την ισοπαλία ως το 84΄, αν και έπαιζαν με 10 παίκτες σε όλο το β΄ ημίχρονο, κατόπιν αποβολής του Φιδάνη στο 46΄. Τελικά, ήταν άτυχοι αφού δέχτηκαν και ένα αυτογκόλ στις καθυστερήσεις. Μετά το 1-3 του πρώτου ματς, φάνηκε πως η πρόκριση είχε κριθεί υπέρ του Ηρακλή. Όμως, στη ρεβάνς, στο Καυτανζόγλειο, οι Λύκοι τρόμαξαν τον Ηρακλή. Προηγήθηκαν στο α΄ ημίχρονο με 1-0, ισοφαρίστηκαν στις αρχές του β΄, ήταν καλύτερη ομάδα στον υπόλοιπο αγώνα αλλά πέτυχαν ένα γκολ μόλις στο 90΄, που δεν ήταν αρκετό για να τους δώσει την πρόκριση. 
 1ος γύρος: Λύκοι - Α.Ε. Αχαϊκή: 2-0 (Τσέροβιτς 21΄, Βασίλης Δημητριάδης 53΄).
 2ος γύρος: Λύκοι - Ε.Α. Ρεθυμνιακού: 2-1 (Κλοκίδης 15΄, Κάκογλου 70΄ - Φυσσέας 36΄).
 3ος γύρος: Λύκοι - Φ.Σ. Κοζάνης: 5-1 (Ζεκερίδης 2΄, Αναστασιάδης (αυτ.) 57΄, Ντάμπιτς 69΄, Παντελής 80΄, 90΄ - Μιχαΐλοβιτς 55΄).
 Προημιτελικός γύρος: 
 α΄ ματς, 27 Ιανουαρίου 1999: Καλοχώρι, γηπ. «Κώστας Ηλιάδης»: Λύκοι - Ηρακλής Θεσσαλονίκης: 1-3 (Παντελής 12΄ - Σέμος 18΄, Άντερσον 84΄, Ιγνατιάδης (αυτ.) 92΄)
 β΄ ματς, 17 Φεβρουαρίου 1999: Θεσσαλονίκη, Καυτανζόγλειο Στάδιο: Ηρακλής Θεσσαλονίκης - Λύκοι: 1-2 (Ξενίδης 49΄- Κλοκίδης 27΄, Κατηκαρίδης 90΄).

 Τίτλοι – Διακρίσεις 
 Δευτεραθλητής Γ΄ Εθνικής (άνοδος στη Β΄): 1997
 Πρωταθλητής Δ΄ Εθνικής: 1996
 Δευτεραθλητής Δ΄ Εθνικής (άνοδος στη Γ΄): 2002
 Πρωταθλητής Α΄ ΕΠΣΜ: 1992-93
 Πρωταθλητής Γ΄ ΕΠΣΜ: 2023-24
 Φιναλίστ Κυπέλλου ΕΠΣΜ: 2002
 Κύπελλο Ελλάδος 1999: Προημιτελικός γύρος
 Κύπελλο Ελλάδος 1997: Δ΄ γύρος (16 ομάδες)

 Έδρα  
Η μεγαλύτερη προσφορά του Ηλιάδη ήταν η κατασκευή στο Καλοχώρι ενός πρότυπου ποδοσφαιρικού γηπέδου, πρωτόγνωρου για ομάδα Γ΄ εθνικής. Το γήπεδο Λύκων Καλοχωρίου "Στέλιος Ηλιάδης", στη Βιομηχανική Περιοχή Καλοχωρίου, εγκαινιάστηκε τον Οκτώβριο του 1996 και στην τελική του μορφή είχε χωρητικότητα 8.369 καθήμενων θεατών, σκεπαστές κερκίδες, χλοοτάπητα, προβολείς και σύγχρονες προπονητικές εγκαταστάσεις, που δεν υπήρχαν ούτε σε ομάδες Α΄ εθνικής. Το γήπεδο δυστυχώς πλέον έχει εγκαταλειφθεί. 

Από το 2019 υπήρξαν σκέψεις για επένδυση στο γήπεδο των Λύκων, με μπροστάρη τον Θόδωρο Δρακόπουλο του Ηρακλή Θεσσαλονίκης, με σκοπό να το ανακατασκευάσει και να μεταφέρει την έδρα του Ηρακλή Θεσσαλονίκης.

 Οικονομικά και ιδιοκτησιακό 
 Επωνυμία 
Η επωνυμία της Αθλητικής Ανώνυμης Εταιρείας (ΑΑΕ), απαραίτητης για τη συμμετοχή της ομάδας (ΠΑΕ) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:

 «Π.Α.Ε. Α.Σ. ΗΛΤΕΞ Λύκοι» (1996–2001)
 «ΗΛΤΕΞ Λύκοι Π.Α.Ε.» (2002–2005)

 Παλιότερες συνθέσεις 
Τη φανέλα των Λύκων φόρεσαν πολλοί γνωστοί ποδοσφαιριστές των μικρών εθνικών κατηγοριών αλλά και ο διεθνής Βασίλης Δημητριάδης, στο τέλος της καριέρας του. Τη διετία 1997 - 1999 που αγωνίστηκαν στη Β΄ Εθνική και έφτασαν ως τον προημιτελικό γύρου του Κυπέλλου Ελλάδος 1999 με τους Λύκους έπαιξαν μεταξύ άλλων οι παίκτες:
 1996-97: Φώτης Γκιζέλης (τερμ.),  Γιώργος Χατζόγλου, Νίκος Χαλδογερίδης, Αλέξανδρος Μόσχου, Κυριάκος Μπιμπισίδης, Νίκος Φυντανίδης, Μίρελ Γιόσα, Δανιήλ Κωνσταντινίδης, Nεμπόϊσα Μαξίμοβιτς (Σερβ.), Θανάσης Ντότσης, Γαβριήλ Σαμουηλίδης, Χρήστος Μοράκης, Μιχάλης Ιορδανίδης, Χρήστος Χαντζαρίδης. Προπονητής: Κώστας Τσίλιος
 1997-98: Μάξιμος Κατηκαρίδης, Βασίλης Ξάνθος, Γιώργος Παπαδόπουλος, Α.Σαμπάνης, Χαρ. Ζεκερίδης, Κώστας Κορμαρής, Νεμπόϊσα Μαξίμοβιτς (Σερβ.), Σέρτζιαν Τσέροβιτς (Σερβ.), Μιρέλ Γιόσα, Κώστας Οικονομίδης, Μπάμπης Μουστακίδης Προπονητής: Νίκος Αλέφαντος
 1998-99: Φώτης Γκιζέλης (τερμ.), Απόστολος Λεκίδης (τερμ.), Βαγγέλης Μαρίνος, Βασίλης Ξάνθος, Παναγιώτης Παπαχρήστος, Γιώργος Στρατηλάτης, Κώστας Κάκογλου, Ποντουνάβατς, Σίμο Κρούνιτς, Ντράζεν Μπονουνάβατς, Σέρτζιαν Τσέροβιτς (Σερβ.), Μιχάλης Κλοκίδης, Α.Σαμπάνης, Χαρ. Ζεκερίδης, Ι. Παπαδόπουλος, Βασίλης Δημητριάδης, Μιλ. Ντάμπιτς (14 γκολ), Χαράλαμπος Χρυσοστομίδης, Κυριάκος Παντελής, Μάξιμος Κατηκαρίδης, Φιδάνης, Νίκος Χαλδογερίδης, Δημήτρης Σαμαράς, Μόσχου, Ιγνατιάδης, Μπατσούδης Δημ., Σπύρος Μπαξεβάνος

 Αξιομνημόνευτοι ποδοσφαιριστές 
  Σπύρος Μπαξεβάνος
  Μιχάλης Κλοκίδης
  Βασίλης Δημητριάδης
  Μιχάλης Ιορδανίδης
  Γιώργος Στρατηλάτης
  Γιώργος Παπαδόπουλος
  Κωνσταντίνος Κορμαρής
  Παναγιώτης Μολακίδης (Ολυμπιακός Π.)
  Κώστας Οικονομίδης (Άρης, ΠΑΟΚ)
  Μπάμπης Μουστακίδης (Άρης, ΟΦΗ)
  Νίκος Λιθοξόπουλος (ΠΑΟΚ, Πανηλειακός)
  Κώστας Ηλιάδης (Ηρακλής, ΠΑΟΚ)
  Γιώργος Χατζόγλου (Άρης, Καλαμαριά)
  Νίκος Παπαδόπουλος (Άρης, Πανηλειακός)
  Σίμο Κρούνιτς
  Nεμπόϊσα Μαξίμοβιτς
  Σέρτζιαν Τσέροβιτς
  Μίλoς Ντάμπιτς
  Μίρελ Γιόσα

 Αξιομνημόνευτοι Προπονητές 
  Δημήτρης Καλαϊτζίδης
  Νίκος Αλέφαντος
  Γιάννης Τζεβρετζής
  Κώστας Τσίλιος

 Παραπομπές 

 Πηγές 
 Στατιστική ποδοσφαίρου.
 Ν. Νικολαΐδη, «Εκεί, εκεί στη Β΄ εθνική», Αθήνα 2011, σσ. 221-232.
 ΗΛΤΕΞ Λύκοι: Οι… Γουλβς της Ελλάδας και το παραλίγο θαύμα 
 Λύκοι 1996-97
 Λύκοι 2003-04

 Εξωτερικοί σύνδεσμοι 

 Πρώην επίσημος ιστότοπος του Α.Σ. Λύκοι Καλοχωρίου

Κατηγορία:Λύκοι Θεσσαλονίκης
Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1982
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1982